**מחשבת ישראל- מבחן שני**

**אדם מחפש את עצמו**

1. **האדם מחפש משמעות, ויקטור פרנקל**
2. **"טוב למות בעד ארצנו"** – אמירה זו מיוחסת לגיבור הלאומי יוסף טרומפלדור לפני מותו. על פי ויקטור פרנקל הסבר איזה עיקרון בא לביטוי בדברי טרומפלדור.

ב. כיצד מוכיח ויקטור פרנקל את גישתו מניסיון חייו?

1. **"על גבול שני העולמות" הלל ציטלין**

**"לא אל מה שיש לו תחילה ותיכלה, משהו מוקף ומוגדר בטיבעו וקרוב לחושינו ותפיסתנו, אנו מתגעגעים, כי אם אל מה שאין לו תחילה ותיכלה, שנמצא מעבר לכל הגבולים"** (הלל צייטלין).

1. הסברי את דבריו של צייטלין.
2. כיצד הוא מוכיח את דבריו?
3. מה ניתן ללמוד מדבריו לשאלה "מדוע אדם מחפש משמעות לחייו"?

**3. מכתב מאליהו , הרב דסלר**

***"אך יתבונן נא האדם, כי לאשר יתן, יאהב, וגם יהיה לו חלק בו, וידבק אליו, כאמור, ואז יבחין ויבין, כי זה אשר זר נחשב לו, הוא רק מאשר טרם נתן לו ועוד לא היטיב עמו"***

א. מהו חידושו של הרב דסלר בעניין הפסוק "ואהבת לרעך כמוך" לפי פסקה זו?

ב. מהי הדרך להידבק בקב"ה על פי הרב דסלר ומדוע בדרך זו דווקא, נדבק בקב"ה?

**אני מאמין**

1. **ריה"ל, "כוזרי", ר' נחמן מברסלב, ליקוטי מוהר"ן, רבנו בחיי, "חובות הלבבות".**

תלמידה בכיתה י"א טוענת: "אני כבר מאמינה אמונה שלימה ותמימה בקב"ה, אינני צריכה ללמוד מחשבת ישראל".

1. תארי תמונת מצב לפיה ר' יהודה הלוי (ריה"ל, כוזרי), ר' נחמן מברסלב (ליקוטי מוהר"ן), ורבנו בחיי (חובות הלבבות) מקיימים דיון בשאלה האם לשחרר את התלמיד משיעורי מחשבת ישראל.

מה תהיה עמדתו של כל אחד מהמשתתפים, וכיצד ינמק את דבריו?

1. איזו עמדה, מהעמדות שכתבת בסעיף א', היית את עונה לתלמידה זו ומדוע בחרת דווקא בעמדה זו?
2. **אמונות ודעות, רס"ג**
3. לדעת רס"ג אדם יכול להגיע לבדו, ע"י חכמתו, לאמונה ולתורה, אך לדעתו זוהי לא הדרך הנכונה. הסברי מדוע (3 סיבות).
4. מדוע לדעת רס"ג יש ללמוד אמונה? (2 סיבות).
5. **רמח''ל, מסילת ישרים, הקדמה**
6. לפי רמח''ל, מהו ההבדל המהותי בין לימוד יראת ה' ובין לימוד כל תחום אחר?
7. לדעת רמח''ל, מדוע "רוב אנשי השכל המהיר והפיקחים" מעיינים בכל מיני חכמות ואינם מעיינים בלימודי היראה והדבקות?
8. כיצד מסביר הרמח"ל את הפסוק - "אם תבקשנה ככסף וכמטמונים תחפשנה, אז תבין יראת ה'" (משלי ב', ד').

"..ונהיה אנחנו וצאצאינו וצאצאי כל עמך בית ישראל לומדי תורתך לשמה."

**מקווה שהיה לך מבחן מוצלח. אושרית**

**תשובון**

1. א. לפי ויקטור פרנקל אדם שיש לו מטרה בורה לחייו יוכל להתמודד גם עם הקשיים שיש בדרך, טרומפלדור מוכן למות למען מטרה נשגבה זו של הגנת המולדת.

ב. כאשר עבר את השואה עמד ביסורים קשים מאוד ואף חלה בטיפוס. מה שעזר לו לשרוד זאת הידיעה שהוא רוצה לפרסם מאמר שכתב לפני המלחמה ולא הספיק להוציא לאור. כאשר חלה שירבט לעצמו פתקים עם עיקרי הדברים במאמר על מנת שיוכל לשחזר אותו בתום המלחמה. הוא מעיד על עצמו שזה מה שהחזיק אותו בחיים, הידיעה שיש לו מטרה שלמענה שווה לו לחיות.

1. א. האדם שואף לדברים רוחניים-אינסופיים, ולא לדברים חומריים-גשמיים.

ב. הוכחתו: יש לאדם תחושת שאיפה וצימאון פנימיים שאינם באים על סיפוקם ע"י שום דבר חומרי.

[כמו"כ: 1. הרהורי התשובה המופיעים אצל האדם. 2. היראה מפני עשיית חטא. ]

ג. מדבריו של הילל צייטלין ניתן ללמוד כיהנשמה שנמציאת בגופניו היא אחת הסיבות לחיפוש משמעות (שתתאים לרמתה רוחנית שלה)

1. א. החידוש של הרב דסלר הוא במילה "כמוך" , שלדעתו ברגע שאתה נותן לאחר משהו ממך נמצא בו ואז הוא קצת כמוך כי חלק ממך נמצא בו. (ולא כמו שאנחנו רגילים להבין שתאב אותו כמו שאתה אוהב אותך..ואז בגלל שאתה אוהב אתה נותן..)

ב. לפי הרב דסלר הדרך להידבק בה' היא ע"י עשיית חסד. כי רק מי שיש בו חסד יראה את החסד שהקב"ה עושה עימנו וע"י שנראה את החסד מאת ה' בהכרח נדבק בו.

1. א. רבי נחמן: לשחרר אותה ואת כל שאר התלמידות משיעורי מחשבת ישראל. לא ניתן להגיע לאמונה ע"י חקירות. הדרך של הילדה היא הנכונה לכולם- אמונה בפשיטות ותמימות בלי חקירות (רק לצדיק מותר).

ריה"ל: לשחרר את התלמידה, אבל יכול להיות שתלמידות אחרות זקוקות לשיעור. אם היא בדרגה הגבוהה של אמונה תמימה אז אינה צריכה לחקור וללמוד בשביל להאמין. אך יתכן שיש תלמידות אחרות שבדרגה נמוכה יותר וכבר נכנס ספק בליבן לגבי האמונה. והן צריכות לחזק אמונתן בעזרת לימוד.

(רבנו בחיי: לא לשחרר את התלמידה. לימוד מחשבת ישראל הוא עיסוק בחובות הלבבות- הכוונות והתפיסות שעומדות מאחורי קיום המצוות המעשיות בפועל. חובות הלבבות הן חלק חשוב מהתורה. מי שיש ביכולתו לעסוק בהן ומתרשל- ייענש.)

ב. לכתוב דעה אישית בצורה מסודרת וברורה. חשוב לנמק את דעתך בצורה משכנעת.

5. א. 1. החקירה לוקחת הרבה זמן והאדם יישאר ללא דת עד סיום החקירה. 2. לא כל האנשים מסוגלים לסיים את החקירה עד הסוף. 3. האדם יכול להיכנס לספקות רבים ולא להגיע אל חקר האמת.

ב. לדעת רס"ג יש צורך ללמוד אמונה על מנת שאנחנו נדע את האמת בצורה ברורה ועל מנת שנדע מה להשיב.

6. א. לימוד יראת ה' מחייב השקעה וחיפוש כמו אדם המחפש מטמון (יותר מבתחומים אחרים) וזה לא מוטבע באדם (כמו שינה ואכילה) או: לימוד יראת ה' הוא הלימוד המחויב ושאר חוכמות לא. "וישים ליבו לחובתו אשר הוא מתעלם ממנה". "הנחנו דבר שהוא כל כך מוטל עלינו ... בחקירות אשר לא התחייבנו בהם ומה שאנו חייבים לבוראנו חובה רבה"

או: "לימוד יראת ה' משפיע על כל העולם הרוחני שלנו וכו'. "מאין יבוא הדביקות" או: לימוד המוסר מחייב שינון רב וקבוע.

ב**.** אנשי ''השכל המהיר'' סבורים כי ענייני היראה והדבקות מפורסמים ופשוטים, ואין צורך להשקיע זמן בעניינם והשגתם.

ג. הוא מסביר שאת יראת ה' יש לבקש כמו מטמון ז"א יש לעמול ולחפש על מנת להגיע אליה.